Foto: Wikipedia Tashqi ishlar vazirligi AQSh delegatsiyasining O‘zbekistonga bo‘lajak tashrifi to‘g‘risida ma’lumot berdi. Qayd etilishicha, 2019 yilning 10 aprel kuni Toshkent shahriga AQShning Afg‘onistondagi yarashish masalalari bo‘yicha maxsus vakili Zalmay Xalilzod boshchiligidagi delegatsiya tashrif buyuradi. Ikki tomonlama maslahatlashuvlar chog‘ida Afg‘onistondagi vaziyat va afg‘onlararo tinchlik muzokaralari mexanizmini yo‘lga qo‘yish istiqbollari yuzasidan fikr almashish, O‘zbekiston tashabbusi bilan Afg‘onistonda ijtimoiy-iqtisodiy va infratuzilma loyihalarini amalga oshirish masalalarini muhokama qilish rejalashtirilmoqda.